Vyhlásenie predkladateľa

Návrh zákona, ktorým sa mení a dopĺňa zákon č. [474/2013 Z. z.](https://www.slov-lex.sk/pravne-predpisy/SK/ZZ/1961/135/) o výbere mýta
za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá na rokovanie Legislatívnej rady vlády Slovenskej republiky s rozporom s Ministerstvom financií Slovenskej republiky (MF SR) v súvislosti s uplatnenou zásadnou pripomienkou týkajúcou sa Analýzy vplyvov na rozpočet verejnej správy. MF SR nesúhlasí s rozpočtovo nekrytým negatívnym vplyvom a žiada negatívny vplyv súvisiaci s realizáciou návrhu zabezpečiť v rámci schválených limitov kapitol MDV SR a MV SR na príslušný rozpočtový rok. MDV SR navrhuje negatívny vplyv vykryť z príjmov z pokút
od zahraničných prevádzkovateľov vozidiel, pričom aj vo veľmi pesimistických odhadoch bude tento pozitívny vplyv na rozpočet verejnej správy vyšší ako identifikovaný negatívny vplyv. Pozitívny vplyv však nie je možné vyčísliť, nakoľko príjem z výberu pokút
od zahraničných prevádzkovateľov záleží od vymožiteľnosti cezhraničného sankcionovania. Potrebné je tiež upozorniť, že so spustením sankcionovania zahraničných prevádzkovateľov
v režime objektívnej zodpovednosti možno zároveň očakávať zvýšenie plnenia si povinnosti úhrady diaľničnej známky, resp. mýta, a tým zvýšenia príjmov NDS z úhrady diaľničnej známky, resp. mýta.